Johan Jozef Bonny

**Johan Jozef Bonny** (født 10. juli 1955 i Oostende i  provinsen Vest-Flandern i Belgia) er en belgisk prelat og katolsk biskop av Antwerpen.
## Liv og virke
### Bakgrunn
Johann Jozef Bonny, den eldste av fem barn fra en flamsk bondefamilie, studerte filosofi og teologi ved presteseminaret i Brugge (1973; 1976-1979) og ved Katholieke Universiteit Leuven (1974-1976). 
### Prest
Den 20. juli 1980 ble han ordinert til prest av biskopen av Brugge, Emil-Jozef De Smedt, i sognekirken Sint-Niklaaskerk i Moere nær Gistel i Vest-Flandern. Etter å ha studert teologi ved det pavelige gregorianske universitet i Roma, tok han doktorgraden i 1982 med en avhandling om Jan van Ruusbroec. 

Bonny var opprinnelig professor i kirkehistorie, ekklesiologi, økumenikk og spiritualitet ved bispedømmet Brugges seminar, og arkivar ved seminaret. Han var dekan ved det teologiske fakultet (1985-1991) og spiritual (1991-1997). Han var også involvert i det teologiske akademiet i bispedømmet Brugge og i ungdomsarbeid og ungdomspastoral. Han var en av grunnleggerne av l'Arche-samfunnet i Moerkerke. Som styreleder for bispedømmekommisjonen for økumenikk i bispedømmet Brugge var han ansvarlig for økumenisk 'brorskap' mellom bispedømmet Brugge, det anglikanske bispedømmet Lincoln (UK) og det katolske bispedømmet Nottingham (UK). Han var også medlem av den nasjonale kommisjonen for økumenikk og den nasjonale underkomiteen for forholdet mellom den katolske kirke og de ortodokse kirkene. Han var medlem og nestleder i presterådet i bispedømmet Brugge.

I 1997 ble Johan Bonny kalt til den romerske kurie som medasrbeider i Det pavelige råd for kristen enhet, der han arbeidet tett med kardinal Walter Kasper. Bonny var ansvarlig for økumeniske forhold mellom den katolske kirke og de ortodokse kirker hovedsakelig i Midtøsten. Han deltok i teologiske dialoger med de ortodokse kirker, med de østlige ortodokse kirkene (inkludert de koptiske, syriske, armenske og malakarske kirker) og med den assyriske kirke. Han hadde også tilsyn med forholdet mellom rådet og en rekke samfunn eller bevegelser, for eksempel Communauté de Taizé og L'Arche-samfunnet. Samtidig utnevnte kardinal Godfried Danneels og de belgiske biskoper ham til rektor ved Det belgiske kolleg i Roma, hvor prester fra alle belgiske bispedømmer studerer, men også afrikanske prester og gresk-ortodokse studenter.

### Biskop
Den 28. oktober 2008 utnevnte pave Benedikt XVI ham til biskop av Antwerpen. Han ble bispeviet den 4. januar 2009 av erkebiskopen av Mechelen-Brussel, kardinal Godfried Danneels. Medkonsekratorer var kardinal Walter Kasper, president for det pavelige råd for å fremme kristen enhet, hans forgjenger Paul Van den Berghe og Roger Joseph Vangheluwe, biskop av Brugge. 

I 2015 tok Bonny til orde for kirkelig velsignelse av par av samme kjønn; det var i et skriv til Vatikanet i forbindelse med forberedelsene til en bispesynode. Han mente at kirkem måtte knytte ann til det moderne samfunn ved å vise større respekt for homoseksualitet, skilte mennesker og moderne former for samliv. I januar 2015 mottok han en pris fra *çavaria*, en sammenslutning av flamske LGBT-organisasjoner, for dette. Bonny svarte at prisen var unødvendig.

I oktober 2023 mente biskop Bonny i et intervju med den belgiske avis *[[La Libre]]* å se et skille mellom å drepe mennesker som var gamle og led av en uhelbredelig sykdom og de som var unge. Han antydet også at eutanasi av eldre var en form for drap like moralsk forsvarlig som å drepe en fiende på slagmarken i en rettferdig krig. Biskop Johan Bonny at at han avviste den tradisjonelle katolske lære at eutanasi var et i seg selv (*intrinsice*) moralsk onde.

I mars 2026 kunngjorde Bonny sin intensjon om å ordinere gifte menn til prester i sitt bispedømme Antwerpen innen 2028.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Kardinal Leo Jozef Suenens (1904-1996) 1945
* Kardinal Godfried Danneels (1933-2019) 1977
* Biskop *Johan Jozef Bonny* (1955-) 2009

## Referanser